PLANB บวกเกือบ 5% รับข่าวดียอดการใช้สื่อโฆษณาพุ่ง
PLANB บวกเกือบ 5% รับข่าวดียอดการใช้สื่อโฆษณาพุ่ง ล่าสุด ณ เวลา 11.06 น. ราคาอยู่ที่ 5.75 บาท บวก 0.20 บาท หรือ 3.60% สูงสุดที่ 5.90 บาท ต่ำสุดที่ 5.60 บาท ด้วยมูลค่าซื้อขายที่ 217.44 ล้านบาท ด้าน บล.กสิกรไทย แนะ "ซื้อ" ชูเป้า 6.50 บาท 
14 ก.ค. 2559

ผู้สื่อข่าวรายงานว่า ราคาหุ้นบริษัท แพลน บี มีเดีย จำกัด (มหาชน) หรือPLANB ณ เวลา 11.06 น. ราคาอยู่ที่ 5.75 บาท บวก 0.20 บาท หรือ 3.60% สูงสุดที่ 5.90 บาท ต่ำสุดที่ 5.60 บาท ด้วยมูลค่าซื้อขายที่ 217.44 ล้านบาท ล้านบาท ขณะที่ดัชนีตลาดหุ้นไทยโดยรวมลบ 0.04%

บล.กสิกรไทย ระบุในบทวิเคราะห์ว่า PLANB รายงานกำไรไตรมาส 2/59 อยู่ที่ 85 ล้านบาท ลดลง 35% ในช่วงเดียวกันกับเมื่อปีที่แล้วแต่ฟื้นตัวขึ้น 40% จากช่วงเดียวกันกับไตรมาสก่อนทั้งนี้กำไรที่ลดลงจากปีก่อนมาจากการใช้งบในส่วนของสื่อรถโดยสาร (transit) ที่ลดลงจากการทำตลาดเครื่องดื่มที่แข่งขันลดลง  
โดยการฟื้นตัวมาจากการใช้สื่อที่สูงขึ้นตามหน้าโฆษณา ทั้งนี้ปัจจัยหนุนการฟื้นตัวยังมาจากการเริ่มดำเนินงานสื่อดิจิตัลใน BIGC ตั้งแต่ปลายไตรมาส 2/59 และการเริ่มดำเนินงานสื่อดิจิตัลทั่วประเทศตามสถานที่สำคัญและสี่แยกในต่างจังหวัด และรายได้บางส่วนจากการเป็นตัวแทนบริหารลิขสิทธิ์ให้กับสมาคมฟุตบอลและบริษัทพรีเมียร์ลีกไทยแลนด์ แนะนำซื้อ และราคาเหมาะสมที่ 6.50 บาท